
Naslov: Vinska klet Mastnak dopolnjuje svojo ponudbo
Napoved za voditelja:

Enologa Zdravka Mastnaka mnogi imenujejo kar za očeta cvička, saj ima nemalo zaslug, da je ta dolenjski posebnež zdaj tako cenjen in da je postal tako prepoznaven doma in v tujini. Pred leti je zapustil Kmečko zadrugo Krško in se tudi sam lotil pridelave vrhunskih vin, še posebej penin, seveda pa prideluje tudi svoj cviček. Zdaj njegova vinska klet zaokrožuje svojo ponudbo, tako da bo lahko sprejela tudi goste, ki poleg dobrega vina cenijo tudi dobro kulinariko. 
T- Iz Krakovega GORAN ROVAN /
X- Snemalec in montažer Tomi Naglič /
Zdravko Mastnak se je takole na kočiji z lipicanci in v spremstvu konjenikov ponovno vrnil na Mastnakov »grunt« v Krakovo pri Sevnici. Na njem je pred štirimi leti začel graditi pravi vinski dvorec, ki bo kmalu lahko sprejel prve obiskovalce.
T- ZDRAVKO MASTNAK /
X- Vinska klet Mastnak /
»Naložba je bila vredna dobrih milijon pa tristo tisoč evrov. Financirana je več kot 80% z lastnimi sredstvi, 20% je odobrenega iz strukturnih skladov RS in pa Evrope. Zdaj je ravno pred tem, da smo končali in seveda še čakamo na pozitivno izplačilo naših računov.«
Na lično urejenemu posestvu Krakovu bodo Mastnakovi imeli prodajno razstavni in degustacijski prostor, kjer bodo ponujali svoja peneča in ostala vina, poskrbeli pa bodo tudi za domače dobrote, ki sodijo zraven, vse od sirov in salam, do drugih kulinaričnih specialitet.
T- ZDRAVKO MASTNAK /
X- Vinska klet Mastnak /

»V tem objektu tudi sedaj nudimo eno plejado kulinarike bi rekli od Kozjanskega do Dolenjske. V dogovoru seveda z dobrimi gostinci, ki želijo izvajati te svoje aktivnosti in znanja kulinarična pri nas v vinski hiši. To pa je seveda odvisno od potrošnikov na katere ciljamo, da jih pripeljemo.«
Računajo predvsem na zdraviliške goste vse od Podčetrtka, Laškega do Šmarjeških in Čateških Toplic, seveda pa tudi na druge ljubitelje vin in penin ter pristne domače kulinarike. V bodoče nameravajo svojo ponudbo še dopolniti, tako da se bodo gostje lahko zadržali dlje časa in da se bodo tudi radi vračali.
